אינטרסקופ רקורדס

אינטרסקופ רקורדס (באנגלית: Interscope Records) היא חברת תקליטים אמריקאית השייכת לחברת יוניברסל מיוזיק גרופ. בשנת 2023 פורסם כי אינטרסקופ רקורדס היא חברת התקליטים השמינית הגדולה ביותר ברחבי העולם, עם הכנסה שנתית של 57 מיליון דולרים. אינטרסקופ נוצרה בשנת 1990 בידי ג'ימי איובין וטד פילד, עם עזרה כספית של אטלנטיק רקורדס (שהייתה בבעלות של 53% על מניית החברה). בעת פתיחת החברה, היא הופצה על ידי חברת הבת של אטלנטיק, איסט וסט רקורדס. ההוצאה לאור הראשונה של החברה הייתה של הראפר הלטיני ג'ררדו, שהגיע למקום החמישי עם סינגל הזהב "Rico Suave" באביב 1991. שנה מאוחר יותר, החברה הוציאה את אלבום הבכורה של הלהקה מרקי מרק והחבורה הססגונית שהיה לאלבום פלטינה ב-1992. באותו הזמן, החתימה החברה את הראפרים טופאק שאקור, הלהקות פריימוס, נו דאוט וניין אינץ' ניילז. אף על פי שהיה נראה שאינטרסקופ הצליחה עם ההוצאות הראשוניות שלה, החברה נתקלה בביקורות על כך ששירי ההיפ הופ שהיא מוציאים נשמעים דומים אחד לשני, אך זה השתנה, כשב-1992, איובין עזר כלכלית לשוג נייט ולד"ר דרה בהקמת דת' רואו רקורדס ודאג שאינטרסקופ תפיץ את המוזיקה שלהם. המיזם המשותף התחיל להיות רווחי, כאשר דת' רואו ואינטרסקופ הוציאו את The Chronic, אלבום הבכורה של ד"ר דרה, בדצמבר. האלבום הפך ללהיט השנה החדשה, וקיבל מעמד פלטינה משולשת. לאחר מכן, ב-1993 הוציאו את האלבום Doggystyle של סנופ דוג, אשר הפך ללהיט, ונמכר בלמעלה מ-800,000 עותקים בשבוע הראשון ליציאתו. בעקבות האלבומים של סנופ דוג וד"ר דרה, דת' רואו ואינטרסקופ, הפכו לחברות תקליטים פופולריות מאוד בתעשיית המוזיקה. עם זאת, החלו ביקורות על מצב הגנגסטה ראפ בתקופה, ולפיכך, טיים וורנר (חברת האם של אינטרסקופ), סירבה להפיץ את האלבום הבא Dogg Food של Tha Dogg Pound, שהיה אמור לצאת לשווקים ביוני 1995. אינטרסקופ ודת' רואו עשו עסקה עם פריוריטי רקורדס, על מנת שיוציאו את האלבום בתאריך המתוכנן. בעקבות זה, טיים וורנר כעסו, ומכרו את אינטרסקופ ל-MCA בע"מ (שמאוחר יותר שינתה את שמה ליוניברסל מיוזיק גרופ). דת' רואו החלה לקרוס ב-1996, לאחר מותו של שאקור, אסירת נייט ויציאתו של ד"ר דרה מהחברה. באוגוסט 1997, אינטרסקופ, בלחץ של יוניברסל, מכרה את כל השותפות עם דת' רואו, אך המשיכה להוציא אלבומים של שאקור בעזרת אמו. אף על פי שאינטרסקופ הייתה חברה שעבדה בעיקר עם סוגת ההיפ הופ, באמצע שנות ה-2000, היא החלה להתרחב, ולאחר זמן מה, הצליחה החברה בכל הסוגות, עם אמנים כגון מרילין מנסון, לימפ ביזקיט ונו דאוט. לאחר הרכישה של יוניברסל מיוזיק גרופ את פוליגראם ב-1998, מוזגו גפן רקורדס ו-A&M רקורדס עם אינטרסקופ, ובכך הפכו אותה לחברה חזקה ומרכזית ביוניברסל. ב-2004, אוחדה דרימוורקס רקורדס גם היא לאינטרסקופ, והביאה איתה אמנים כגון בלינק-182, פאפא רוץ', רייז אגיינסט, נלי פורטדו, לייפהאוס ורופוס ויינרייט. ב-2005, הקימה אינטרסקופ חברת בת בשם צ'ריטרי רקורדס, בשביל אמנים חדשים, בין הידועים ביניהם: טוקיו הוטל, ליידי גאגא וסלינה גומז. אף על פי שליידי גאגא עדיין באינטרסקופ, הפסיקה לעבוד בצ'ריטרי. בשנת 2007, הקימה אינטרסקופ מיזם משותף עם ג'סטין טימברלייק, להקמת חברת התקליטים טנמן רקורדס. 5 Seconds of Summer 6lack אביצ'י Imagine Dragons אלה מאי אלי גולדינג אמינם אן-מארי ארי לנוקס באס בילי אייליש בלאקבר גוון סטפאני ג'וס וורלד ג'יי רוק ג'קס ג'ונס דה-בייבי ד"ר דרה ואן ריפאבליק זד טיים אימפלה ליידי גאגא ליל מוזי לנה דל ריי מאניבאג יו מארון 5 מייק ויל מייד איט מייקל קיוונוקה משין גאן קלי נו דאוט סאמר ווקר סטינג סלינה גומז סקולבוי קיו פלייבוי קרטי קארלי ריי ג'פסן קנדריק לאמאר קשמיר קאט ריי ריי סרמרד שק וס בלאקפינק די ג'יי סנייק Guns N' Roses JID U2 TV on the Radio האנטר ביורגן אתר האינטרנט הרשמי של אינטרסקופ רקורדס (באנגלית) אינטרסקופ רקורדס, ברשת החברתית פייסבוק אינטרסקופ רקורדס, ברשת החברתית אקס (טוויטר) אינטרסקופ רקורדס, ברשת החברתית אינסטגרם אינטרסקופ רקורדס, סרטונים בערוץ היוטיוב אתר החברה, אינטרסקופ רקורדס דיסקוגרפיית אינטרסקופ, אתר Discogs Brian Clark, The 10 Largest Record Labels in the World (2023), Musician Wave, ‏2022-07-07 (באנגלית אמריקאית) רויטרס, ג'סטין טימברלייק מקים חברת תקליטים, באתר הארץ, 30 במאי 2007